Xitoyning Wibtek kompaniyasi Q7 modulli kompyuterini yaratdi. Liliputing portalining ma’lum qilishicha, uning ichiga proyektor va akkumulyator o‘rnatish mumkin. Kompyuter korpusi uch blokdan iborat bo‘lib, texnik tarkib markaziysida joylashadi. U o‘z ichiga Intel Braswell yoki Broadwell-U protsessorini, 8 GB operativ xotirani, 6ta USB-portni, HDMI va VGA chiqishlarini, shuningdek, xotira kartasi slotini oladi. Qo‘shimcha modullardan hozircha akkumulyator bloki va 350 lyumen yorug‘likka ega proyektor haqida axborot berildi. Bu konstruksiya 3-4 soat davomida elektr tarmog‘iga ulanmasdan ishlashi mumkin.